
Република Србија
ОПШТИНСКА ИЗБОРНА КОМИСИЈА
ОПШТИНЕ ВЛАДИЧИН ХАН
Број: 013-102/26
14.10.2026. година
ВЛАДИЧИН ХАН


З А П И С Н И К


Са 12. седнице Општинске изборне комисије општине Владичин Хан одржане дана 14.10.2026.године, са почетком у 16,00 часова у малој сали општине Владичин Хан. 
Седници присуствују: председник Александар Петровић, заменик председника Драган Цветковић (без права гласа), члан Томислав Симоновић, члан Марија Гашић, заменик члана Марија Стојковић, заменик члана Синиша Маринковић, члан Марија Јанковић, члан Маријана Митровић, члан Марија Илић, члан Синиша Симоновић, заменик члана Давор Милосављевић (без права гласа), члан Дејан Миленковић, заменик члана Стојадин Стошић, заменик члана Анита Ранђеловић, члан Зоран Мишић, члан Јелена Филиповић и члан Ивана Цветковић.  
Остали присутни: заменик секретара Катарина Радовановић.
Седници не присуствују: секретар Соња Младеновић, заменик члана Мића Пешић, заменик члана Зоран Крстић, члан Милан Станисављевић, члан Ивица Радуловић, заменик члана Бора Милосављевић, заменик члана Јелена Стошић, заменик члана Марија Томић, члан Владимир Стојиљковић, заменик члана Верица Стошић, заменик члана Марко Тасић,  члан Радица Николић, члан Данијел Митић, заменик члана Биљана Мишић, заменик члана Анђела Илић и заменик члана Владица Цветковић.
Током друге тачке седницу су напустили заменик председника Драган Цветковић, пре изјашњавања за бирачко место 21 Јелена Филиповић и Марија Стојковић, а пре изјашњавања за бирачко место 36 Марија Илић, што није утицало на кворум за одлучивање.
Записник води заменик секретара Општинске изборне комисије Катарина Радовановић.
Седницом председава председник Општинске изборне комисије Александар Петровић. 
Пошто је председник констатовао број присутних чланова, утврђено је да постоји кворум за рад и пуноважно одлучивање.
Пре утврђивања дневног реда Општинска изборна комисија је једногласно усвојила записник са 11. седнице Општинске изборне комисије одржане дана 10.10.2026. године.
Како није било предлога за допуну дневног реда, Општинска изборна комисија једногласно утврђује следећи:

Д н е в н и   р е д
1. Разматрање предлога о именовању чланова и заменика чланова бирачких одбора у сталном саставу за спровођење избора за народне посланике Народне скупштине, расписаних за 25. октобар 2026. године, за бирачка места у Општини Владичин Хан
2. Разматрање предлога о именовању чланова и заменика чланова бирачких одбора у проширеном саставу за спровођење избора за народне посланике Народне скупштине, расписаних за 25. октобар 2026. године, за бирачка места у Општини Владичин Хан
3. Разно

ПРВА ТАЧКА

		Председник ОИК упознаје присутне да је у надлежности ОИК доношење решења о именовању чланова и заменика чланова бирачких одбора у сталном саставу за бирачка места у општини Владичин Хан, те да су овлашћени предлагачи доставили предлоге чланова и заменика чланова за стални састав бирачких одбора.
		Заменик секретара ОИК наводи да стални састав бирачких одбора предлажу посланичке групе сагласно Одлуци Републичке изборне комисије којим је утврђен распоред места по којем посланичке групе предлажу чланове и заменике чланова у стални састав бирачких одбора. Рок за подношење предлога је био 9. октобар 2026. године. У складу са распоредом, посланичке групе су доставиле предлоге. За оне посланичке групе које нису доставиле своје предлоге, чланови и заменици чланова се именују на предлог начелника Општинске управе, па упознаје присутне са одредбама Закона о избору народних посланика и Упутства којим се ближе уређује начин предлагања бирачких одбора, а којим је прописано право начелника Општинске управе да предложи чланове и заменике чланова за она места где предлоге нису дале посланичке групе
		Члан Синиша Симоновић коментарише распоред по коме посланичке групе предлажу чланове и заменике чланова по бирачким местима, питајући да ли знају где је бирачко место Рдово, па да утврђују распоред. Такође тражи да се прочита које посланичке групе нису доставиле предлоге, па су оптеретиле начелника Општинске управе да мора да даје предлог.
		У наставку тачке чланови и заменици чланова ОИК су извршили проверу и поређење предлога решења са предлозима које су доставиле посланичке групе.
		Како није било других дискусија, приступило се гласању понаособ за сва бирачке места за именовање чланова и заменика чланова бирачких одбора у сталном саставу, па ОИК за бирачка места од 1 до 51 једногласно доноси 

Р Е Ш Е Њ Е
О ИМЕНОВАЊУ ПРЕДСЕДНИКА И ЧЛАНОВА БИРАЧКОГ ОДБОРА
И ЊИХОВИХ ЗАМЕНИКА
-У СТАЛНОМ САСТАВУ-
ЗА СПРОВОЂЕЊЕ ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ 
РАСПИСАНИХ ЗА 25. ОКТОБАР 2026. ГОДИНЕ
Текст решења за 51 бирачко место саставни је део Записника




ДРУГА ТАЧКА

		Председник ОИК упознаје присутне да је у надлежности ОИК доношење решења о именовању чланова и заменика чланова бирачких одбора у проширеном саставу за бирачка места у општини Владичин Хан, те да су подносиоци појединих изборних листа доставили предлоге чланова и заменика чланова за проширени састав бирачких одбора.
Заменик секретара ОИК наводи да се бирачки одбор у проширеном саставу именује на предлог подносиоца проглашених изборних листа, наводи рокове за доставу списка овлашћених лица за подношење предлога за чланове и заменике чланова бирачких одбора у проширеном саставу, као и да предлоге лица за именовање у проширени састав бирачких одбора доставља лице овлашћено за подношење изборне листе или лице које он за то овласти.Код појединих предлагача у прописаном року су дате измене за поједина предложена лица због поклапања, односно изборног права. Код предлога подносиоца изборне листе ВЛАДИМИР ГАЈИЋ – АЛТЕРНАТИВА ЗА СРБИЈУ - НАРОДНА СТРАНКА, БУНТ-Права Србија - БУНТ-Настоящая Сербия, два предложена лица немају изборно право, о чему је подносилац обавештен, али иста нису замењена, односно предлог није усклађен. Што се тиче изборних листа ЋАЛЕ ОВО ЈЕ ЗА ТЕБЕ–ПЕТАР ЂУРИЋ-ПРЕМИЈЕР СРБИЈЕ и МАЈКА СРБИЈА – ГРУДА, указује члановима ОИК на време проглашења изборних листа, време доставе РИК-у списка овлашћених лица за подношење предлога, као и да су предлози лица за бирачке одборе достављени од стране лица из списка овалашћења.
	Изјашњавајући се о истом, ОИК са 12 гласова за, 1 гласом против и 2 уздржана гласа прихвата овлашћење изборне листе ЋАЛЕ ОВО ЈЕ ЗА ТЕБЕ–ПЕТАР ЂУРИЋ-ПРЕМИЈЕР СРБИЈЕ и са 12 гласова за, 1 гласом против и 2 уздржана гласа прихвата овлашћење изборне листе МАЈКА СРБИЈА – ГРУДА.
		У наставку тачке чланови и заменици чланова ОИК су извршили проверу и поређење предлога решења са предлозима које су доставили подносиоци изборних листа.
Како није било других дискусија, приступило се гласању понаособ за сва бирачке места за именовање чланова и заменика чланова бирачких одбора у проширеном саставу. Приликом одлучивања за бирачки одбор у проширеном саставу за бирачка места 40 и 46, ОИК је гласао за доношење решења о одбијању предлога за именовање за заменика члана, односно члана за лица која нису имала изборно право.
ОИК за бирачка места од 1 до 51 једногласно доноси


Р Е Ш Е Њ Е
О ИМЕНОВАЊУ ЧЛАНОВА И ЗАМЕНИКА ЧЛАНОВА БИРАЧКОГ ОДБОРА
-У ПРОШИРЕНОМ САСТАВУ-
ЗА СПРОВОЂЕЊЕ ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ РАСПИСАНИХ ЗА 25. ОКТОБАР 2026. ГОДИНЕ
Текст решења за 51 бирачко место саставни је део Записника.

Приликом одлучивања за именовање проширеног састава бирачког одбора за бирачко место 40 ОИК једногласно доноси





РЕШЕЊЕ

1. Одбија се предлог да Бранко Стојковић буде именован за заменика члана бирачког одбора у проширеном саставу за избор за народне посланике Народне скупштине, расписаних за 25. октобар 2026. године, на бирачком месту број 40. који је поднео подносилац Изборне листе- ВЛАДИМИР ГАЈИЋ – АЛТЕРНАТИВА ЗА СРБИЈУ - НАРОДНА СТРАНКА, БУНТ-Права Србија - БУНТ-Настоящая Сербия, дана 9. октобра 2026. године 
Текст решења саставни је део Записника.

Приликом одлучивања за именовање проширеног састава бирачког одбора за бирачко место 46 ОИК једногласно доноси

РЕШЕЊЕ

1. Одбија се предлог да Саша Цветковић буде именован за члана бирачког одбора у проширеном саставу за избор за народне посланике Народне скупштине, расписаних за 25. октобар 2026. године, на бирачком месту број 46. који је поднео подносилац Изборне листе- ВЛАДИМИР ГАЈИЋ – АЛТЕРНАТИВА ЗА СРБИЈУ - НАРОДНА СТРАНКА, БУНТ-Права Србија - БУНТ-Настоящая Сербия, дана 9. октобра 2026. године. 
Текст решења саставни је део Записника.


ТРЕЋА ТАЧКА

		Под овом тачком дискусија није било.

Са овим је седница завршена у 18.10 часова.
Број:013-102/26
У Владичином Хану, 
дана 14.10.2026. године

ОПШТИНСКА ИЗБОРНА КОМИСИЈА
ОПШТИНЕ ВЛАДИЧИН ХАН

М.П.
ЗАМЕНИК СЕКРЕТАРА,  					      ПРЕДСЕДНИК
Катарина Радовановић                                                       Александар Петровић

